# KUULUTTAJAN OHJEET HUONOON KÄYTÖKSEEN PUUTTUMISEEN

**Kuuluttajan ohjeiden mukaisesti ennen jokaista peliä (-01.30) luetaan Kunnioita Peliä -kuulutus:**

Suomen Jääkiekkoliiton Kunnioita Peliä –vala muistuttaa kunnioittamaan Kiekkoperheen kaikkia jäseniä: pelaajia, valmentajia, tuomareita ja vanhempia.

Pelin kunnioittamisessa on kyse hyvästä käytöksestä - siitä että annat kaikkesi oman joukkueesi puolesta, mutta kunnioitat silti vastustajaa. Muista kunnioitus myös katsomossa. Käyttäydy hallilla, kuten sen ulkopuolella. Ole esimerkki.

**Jos toimitsijat havaitsevat pelin aikana huonoa käytöstä, voi katkoilla ja/tai erätauolla sekä erän alkaessa kuuluttaa jonkun seuraavista (tai oman mukaelman, tarpeen mukaan):**

Pelin kunnioittamisessa on kyse hyvästä käytöksestä niin kaukalossa kuin sen ulkopuolella.

Aikuisten pitää muistaa oma roolinsa - me näytämme esimerkkiä. Pelaajat, valmentajat, tuomarit, katsojat. Lapset seuraavat teitä silmä kovana, kannattaa siis käyttäytyä kuin aikuinen.

---------------------------------------------------------

Pelin kunnioittamisessa on kyse hyvästä käytöksestä - siitä että annat kaikkesi oman joukkueesi puolesta, mutta kunnioitat silti vastustajaa. Muista kunnioitus myös katsomossa. Käyttäydy hallilla, kuten sen ulkopuolella. Ole esimerkki.

---------------------------------------------------------

Minkälaisen esimerkin me aikuiset annamme lapsillemme omalla käyttäytymisellämme?

Mitäpä jos keskittyisimme kannustamaan jääkiekkoperheen eri jäseniä hyvässä hengessä?

Yhdessä me vaikutamme siihen, että kaikki viihtyvät hallilla ja nauttivat pelistä.

---------------------------------------------------------

Kotona ja koulussa on opetettu, mitä hyvä käytös on. Samat säännöt pätevät myös jääkiekossa - vastustajaa ei saa vahingoittaa, valmentajaa pitää kuunnella ja tuomarin päätöksiä kunnioittaa.

Myös katsomossa pitäisi muistaa, miten käyttäydytään. Ei ole kiva pelata, jos aikuiset huutelevat ikävästi ja käyttäytyvät huonosti.

Annetaan lasten nauttia ja hoidetaan me aikuiset roolimme vanhempina ja kannustetaan kaikkia hyvässä hengessä.

---------------------------------------------------------

Pelin kunnioittamisessa on kyse hyvästä käytöksestä niin kaukalossa kuin sen ulkopuolella.

Jääkiekko on hieno laji, josta kannattaa nauttia. Välillä tulee epäonnistumisia kaikille, mutta se on vain elämää.

Turha sitä on joka asiasta jäällä tai pukukopissa päreitänsä polttaa, eikä muuten myöskään katsomossa kannata riehua.

Kaikilla on mukavampaa, kun ollaan kavereita keskenään - samassa veneessä tässä ollaan!

----------------------------------------------------------

Muistakaa kaikki, että pelin kunnioittamisessa on kyse hyvästä käytöksestä niin kaukalossa kuin sen ulkopuolella.

Tuomarin tehtävänä on olla oikeudenmukainen ja huolehtia pelin turvallisuudesta. Näiden tavoitteiden eteen hän varmasti tekee parhaansa.

Tilanteet tulevat eteen nopeasti ja päätöksiä pitää pystyä tekemään sekunnin sadasosassa. Tuomarille jääkiekko on harrastus, kuten se on monelle muullekin.

Paras lopputulos syntyy, kun muistetaan ottaa muut huomioon ja antaa jokaiselle mahdollisuus toteuttaa omaa rooliaan.

Yhdessä me vaikutamme siihen, että kaikki viihtyvät hallilla ja nauttivat pelistä.